stanford-oval/wikipedia huggingface dataset:
Singular they
שימוש > singular they כיום > שימוש עבור אנשים מוכרים ספציפיים, ביניהם א-בינאריים

ניתן להתייחס לאנשים מוכרים בכינוי הגוף "they", אם מגדרו של האדם אינו ידוע לדובר.
ניתן לפנות לאדם מוכר גם ב-"they" כאשר מדובר בא-בינארי או ג'נדרקוויר, ש-they ונגזרותיו הם כינויי גוף הולמים עבורו/ה. חלק מהרשתות החברתיות מאפשרות למשתמשיהן לרשום את המגדר שלהם מבין מגוון אפשרויות א-בינאריות, כגון ג'נדרפלואיד, אג'נדר או ביג'נדר, ולציין את כינויי הגוף שלהם, וביניהם גם they/them, בהם ירצו שייעשה שימוש כאשר פונים אליהם. הגדרה מפורשת של כינויי הגוף של אדם כ-they/them מגדילה את הסיכוי שאנשים יפרשו את "they" ככינוי גוף בלשון יחיד. על אף ש-"singular they" משמש כבר זמן רב עם קודמנים כמו "everybody" או עבור אנשים גנריים שזהותם אינה מוכרת, השימוש הזה, שאדם יכול לבחור עבור עצמו, הוא חדש יחסית. השימוש המתועד המוקדם ביותר מסוג זה שתועד על ידי המילון האנגלי של אוקספורד הוא בציוץ בטוויטר משנת 2009; כתב העת אמריקן ספיץ' (אנ') תיעד שימוש שכזה משנת 2008, במאמר בכתב העת Women's Studies Quarterly (אנ'). נכון לשנת 2020, singular they הוא כינוי הגוף הפופולרי ביותר הנמצא בשימוש בקרב א-בינאריים, וכ-80% מהם רואים אותו מתאים עבורם.
כינוי הגוף singular they, במשמעות "כינוי גוף נייטרלי-מגדרית בלשון יחיד עבור אדם מוכר, בתור אמצעי זיהוי א-בינארי", נבחר על ידי האגודה לדיאלקט האמריקאי ל"מילת השנה" של 2015. בשנת 2016, האגודה לדיאלקט האמריקאי כתבה עליו:
בעוד שיותר ויותר עורכים החלו לקבל את singular they לשימוש גנרי, בוחרי 'מילת השנה' בחרו מבין האפשרויות בשימוש החדש יותר שלה, כמילת זיהוי עבור מי שיזדהו כא-בינאריים מבחינה מגדרית
המקור באנגלית
"While editors have increasingly moved to accepting singular they when used in a generic fashion, voters in the Word of the Year proceedings singled out its newer usage as an identifier for someone who may identify as non-binary in gender terms."
ההצבעה באה בעקבות אישור השימוש הזה שנה קודם לכן על ידי מדריך הכתיבה של הוושינגטון פוסט, כאשר ביל וולש, עורך המשנה של העיתון, אמר כי singular they הוא "הפתרון ההגיוני היחיד לחוסר של האנגלית בכינוי גוף אישי נייטרלי-מגדרית בגוף שלישי יחיד".
בשנת 2019, ה-"they" הא-בינארי נוסף למילון מרים-ובסטר.
הדמות הראשית הא-בינארית הראשונה בטלוויזיה בצפון אמריקה הופיעה בסדרת הדרמה "מיליארדים" של שואוטיים בשנת 2017, בה אסיה קייט דילון מגלמ/ת את טיילור מייסון. גם מייסון וגם הדמות משתמשים בכינוי הגוף singular they.
קבלה ומדריכי כתיבה

אף על פי שגם ל-he גנרי וגם ל-they גנרי יש היסטוריה ארוכה של שימוש, ושניהם עדיין נמצאים בשימוש, קבוצות מסוימות נמנעות מהשימוש בהם באופן שיטתי.
מדריכי כתיבה הנמנעים מלהביע העדפה לאיזו מהגישות ממליצים לפעמים לנסח מחדש משפט בעייתי, למשל באמצעות החלפת ביטויים גנריים עם ביטויים ברבים, כדי להימנע מביקורת של מי מהצדדים.
קבלה ומדריכי כתיבה > מדריכי כתיבה אמריקאיים > Garner's Modern American Usage

מדריך הכתיבה "Garner's Modern American Usage" (מהדורה שנייה, 2003) ממליץ על שימוש זהיר ב-singular they, תוך הימנעות ממנו במידת האפשר מכיוון שהשימוש בו הוא סטיגמטי מבחינה לשונית.
המדריך מצביע על כך שהשימוש ב-singular they מקובל יותר באנגלית בריטית:
וכפי הנראה מביע חרטה על ההתנגדות של קהילת האנגלית האמריקאית:
הוא רואה במגמת השימוש ב-singular they עם קודמנים כמו "everybody",‏ "anyone", ו-"somebody" כבלתי נמנעת:
קבלה ומדריכי כתיבה > מדריכי כתיבה אמריקאיים > מדריך הסגנון של שיקגו

במהדורה ה-14 (1993) של מדריך הסגנון של שיקגו, אוניברסיטת שיקגו המליצה במפורש להשתמש ב-singular they, תוך שהיא מציינת את "תחיית" השימוש בו וכן את "השימוש הראוי בו על ידי סופרים כדוגמת אדיסון, אוסטן, צ'סטרפילד, פילדינג, ראסקין, סקוט ושייקספיר." מהמהדורה ה-15 (2003) שונו ההמלצות. בפרק 5 של המהדורה ה-17 (2017), שנכתבה על ידי בריאן א' גארנר, ההמלצות הן:
בדרך כלל, קודמן בלשון יחיד דורש כינוי גוף בלשון יחיד. אבל מכיוון ש-"he" כבר לא מקובל באופן אוניברסלי ככינוי גנרי המתייחס לאדם ממין לא מוגדר, אנשים לרוב (בדיבור ובכתיבה בלתי-פורמלית) משתמשים בצורת הגוף שלישי-רבים "they",‏ "them",‏ "their" ו-"themselves" (או בצורת היחיד הלא-תקנית "themself"). בעוד שהשימוש בצורה זו מקובל באותם תחומים, הוא מראה רק לאחרונה סימנים של השגת קבלה בכתיבה הרשמית, שם שיקגו ממליצה להימנע משימוש בה. עם זאת, כאשר מתייחסים ספציפית לאדם שאינו מזדהה עם כינוי גוף מגדרי ספציפי, יש להעדיף את הצורה "they" והטיותיה.
המקור באנגלית
Normally, a singular antecedent requires a singular pronoun. But because "" is no longer universally accepted as a generic pronoun referring to a person of unspecified gender, people commonly (in speech and in informal writing) substitute the third-person-plural pronouns "", "", "", and "" (or the nonstandard singular ""). While this usage is accepted in those spheres, it is only lately showing signs of gaining acceptance in formal writing, where Chicago recommends avoiding its use. When referring specifically to a person who does not identify with a gender-specific pronoun, however, "" and its forms are often preferred.
קבלה ומדריכי כתיבה > מדריכי כתיבה אמריקאיים > The American Heritage Book of English Usage

על פי "The American Heritage Book of English Usage" שפורסם בשנת 1996, ופאנל השימוש שלו, המורכב מסופרים נבחרים, פרופסורים לעיתונות, בלשנים ומומחים אחרים, אמריקאים רבים נמנעים משימוש ב-they על מנת להתייחס לקודמן בלשון יחיד, מתוך כבוד לכלל דקדוקי "מסורתי", על אף שימוש ב-singular they בקרב כותבים מודרניים ופרסומים מרכזיים:
מרבית 'פאנל השימוש' דוחה את השימוש ב-"they" עם קודמן בלשון יחיד כלא-דקדוקי, אפילו בדיבור בלתי-פורמלי. 82% מוצאים את המשפט "The typical student in the program takes about six years to complete their course work" כלא-מקובל. [...] נראה כי חברי הפאנל עושים הבחנה בין שמות עצם בלשון יחיד, כגון "the typical student" ו-"a person", לבין כינויים שהם בלשון יחיד מבחינה דקדוקית אך בלשון רבים מבחינה סמנטית, כגון "anyone",‏ "everyone" ו-"no one".‏ 64% מחברי הפאנל מקבלים את המשפט "No one is willing to work for those wages anymore, are they?"
המקור באנגלית
קבלה ומדריכי כתיבה > מדריכי כתיבה אמריקאיים > מדריך הפרסום של האגודה האמריקנית לפסיכולוגיה

המהדורה השביעית של מדריך הפרסום של האגודה האמריקנית לפסיכולוגיה (APA) מייעצת להשתמש ב-singular they כאשר המגדר אינו ידוע או לא-רלוונטי, ונותנת את הדוגמה הבאה:
לדוגמה, במקום לכתוב "I don't know who wrote this note, but he or she has good handwriting", אתה יכול לכתוב משהו כמו "I don't know who wrote this note, but they have good handwriting".
המקור באנגלית
For instance, rather than writing "I don't know who wrote this note, but  good handwriting," you might write something like "I don't know who wrote this note, but  good handwriting."
בנוסף, מדריך הפרסום של ה-APA תומך בשימוש ב-they/them אם מדובר בכינוי הגוף המגדרי המועדף על אדם (לדוגמה, א-בינארי).
קבלה ומדריכי כתיבה > מדריכי כתיבה אמריקאיים > The Elements of Style

ויליאם שטרונג ג'וניור (אנ') ואלוין ברוקס וייט, המחברים המקוריים של מדריך הכתיבה "The Elements of Style", רואים את השימוש ב-they עם קודמן בלשון יחיד כבלתי מקובל, והמליצו על השימוש בכינוי הגוף בלשון יחיד (he). במהדורה השלישית (1979), ההמלצה נותרה בעינה:
they. אין להשתמש בו כאשר הקודמן הוא ביטוי חלוקתי, כגון "each",‏ "each one",‏ "everybody",‏ "every one",‏ "many a man". יש להשתמש בכינוי גוף בלשון יחיד. [...] טעות דומה היא השימוש בכינוי הגוף ברבים עם הקודמן "anybody",‏ "anyone",‏ "somebody",‏ "someone"...
המקור באנגלית
Not to be used when the antecedent is a distributive expression, such as , . , , . Use the singular pronoun. ... A similar fault is the use of the plural pronoun with the antecedent , , ,  ....
ההערכה בשנת 1979 הייתה:
השימוש ב-"he" בתור כינוי הגוף עבור שמות עצם הכוללים את שני המינים הוא מוסכמה פשוטה ופרקטית המושרשת בראשיתה של השפה האנגלית. כינוי הגוף "he" מאבד כל השאה של גבריות במקרים אלו. [...] אין לכך כל קונוטציה מזלזלת; הדבר לעולם לא שגוי.
המקור באנגלית
The use of "" as pronoun for nouns embracing both genders is a simple, practical convention rooted in the beginnings of the English language. "" has lost all suggestion of maleness in these circumstances. ... It has no pejorative connotation; it is never incorrect.
במהדורה הרביעית (2000), השימוש ב-singular they עדיין נשלל, אך השימוש ב-he גנרי כבר לא הומלץ עוד.
קבלה ומדריכי כתיבה > מדריכי כתיבה אמריקאיים > The Basics of Clarity and Grace

ג'וזף מ' ויליאמס, שכתב מספר ספרים בנושא כתיבה בסדרה "Clarity and Grace", דן ביתרונות ובחסרונות של פתרונות שונים כאשר הוא מתמודד עם הבעיה של התייחסות לקודמן כמו someone,‏ everyone,‏ no one או שם עצם שאינו מציין מגדר, ומרמז כי זו תמשיך להוות בעיה במשך זמן מה. הוא "חושד שבסופו של דבר נקבל את they ברבים כצורת יחיד תקינה", אך קובע שכרגע "שימוש פורמלי דורש כינוי גוף בלשון יחיד".
קבלה ומדריכי כתיבה > מדריכי כתיבה אמריקאיים > The Little, Brown Handbook

על פי "The Little, Brown Handbook", שפורסם בשנת 1992, מרבית המומחים – ובהם מורים ומעסיקים – רואים את השימוש ב-singular they כבלתי מקובל:
אף על פי שחלק מהמומחים מקבלים את "they",‏ "them" ו-"their" עבור מילים בלתי-מוגדרות בלשון יחיד, הרוב אינם מקבלים זאת, ומורים ומעסיקים רבים רואים בצורת הרבים כשגויה. ליתר ביטחון, דאגו להתאמה בין מילים בלתי-מוגדרות בלשון יחיד לבין כינויי הגוף המתייחסים אליהן...
המקור באנגלית
Although some experts accept "", "", and "" with singular indefinite words, most do not, and many teachers and employers regard the plural as incorrect. To be safe, work for agreement between singular indefinite words and the pronouns that refer to them ....
המדריך ממליץ להשתמש ב-"he or she" או להימנע מהבעיה על ידי ניסוח מחדש של המשפט לשימוש בלשון רבים, או להשמיט את כינוי הגוף.
קבלה ומדריכי כתיבה > מדריכי כתיבה אמריקאיים > Purdue Online Writing Lab

מדריך הכתיבה "Purdue Online Writing Lab" קובע כי "הדקדוק משתנה ומתחלף עם הזמן", שהשימוש ב-singular they הוא מקובל, וכי singular they כתחליף ל-"he" או "she" הוא יותר אינקלוסיבי:
כאשר ישנם אנשים שהמגדר שלהם הוא לא זכר ולא נקבה (למשל א-בינארי, אג'נדר, ג'נדרפלואיד וכו'), השתמשו ב-singular they כדי לפנות אליהם. הם משתמשים בשפה כדי להביע את הזהות שלהם. אימוץ השפה הזאת הוא דרך אחת בה כותבים יכולים להיות אינקלוסיביים למגוון רחב של אנשים וזהויות.
המקור באנגלית
When individuals whose gender is neither male nor female (e.g. nonbinary, agender, genderfluid, etc.) use the singular they to refer to themselves, they are using the language to express their identities. Adopting this language is one way writers can be inclusive of a range of people and identities.
קבלה ומדריכי כתיבה > מדריכי כתיבה אמריקאיים > הוושינגטון פוסט

נכון ל-2015, מדריך הכתיבה של הוושינגטון פוסט ממליץ לנסות "לכתוב מסביב לבעיה, אם על ידי שינוי מילים מצורת יחיד לרבים, לפני הבחירה בשימוש ב-singular they כמוצא אחרון", ומתיר ספציפית שימוש ב-they עבור "אדם שחווה נון-קונפורמיות מגדרית".
קבלה ומדריכי כתיבה > מדריכי כתיבה אמריקאיים > מדריך הסגנון של AP

החל משנת 2017, מדריך הסגנון של AP ממליץ: "הצורות they/them/their מקובלות במקרים מסוימים ככינוי גוף יחיד ו/או נייטרלי-מגדרית, כאשר ניסוח חלופי הוא מסורבל או מגושם מדי. עם זאת, ניסוח מחדש בדרך כלל אפשרי ותמיד עדיף."
קבלה ומדריכי כתיבה > מדריכי כתיבה אמריקאיים > The Handbook of Nonexist Writing

ב-"The Handbook of Nonexist Writing", קייסי מילר (אנ') וקייט סוויפט (אנ') מקבלים או ממליצים על שימוש ב-they עבור צורת יחיד, במקרים שבהם יש אלמנט של ריבוי סמנטי המתבטא במילה כמו "everyone", או שבהם ישנה התייחסות לאדם בלתי-מוגדר, תוך ציון דוגמאות של שימושים כאלו בדיבור פורמלי. בנוסף, הם מציעים לשכתב משפטים כדי להשתמש ב-they ברבים, להשמיט כינויי גוף, או לנסח מחדש משפטים תוך שימוש בכינויי הגוף "one" או "it" (עבור תינוקות).
קבלה ומדריכי כתיבה > מדריכי כתיבה אוסטרליים

"Australian Federation Press Style Guide for Use in Preparation of Book Manuscripts" ממליץ על "שימוש בשפה נייטרלית-מגדרית", וקובע שהשימוש ב-they ו-their ככינויי גוף בלשון יחיד הוא מקובל.
קבלה ומדריכי כתיבה > עמדת כללי הדקדוק באנגלית

על פי "A Comprehensive Grammar of the English Language"‏ (1985):
כינוי הגוף "they" משמש בדרך כלל ככינוי בגוף שלישי יחיד שהוא נייטרלי בין זכר לנקבה [...] בתקופה מסוימת הוא היה מוגבל לשימוש בלתי-פורמלי. כעת הוא מקובל יותר ויותר בשימוש רשמי, במיוחד באנגלית אמריקאית.
המקור באנגלית
The pronoun  is commonly used as a 3rd person singular pronoun that is neutral between masculine and feminine ... At one time restricted to informal usage. it is now increasingly accepted in formal usage, especially in [American English].
"The Cambridge Grammar of the English Language" דן בטיעון הפרסקריפטיביסטי לפיו they הוא כינוי גוף בלשון רבים, ושהשימוש בו עם קודמן בלשון יחיד מפר את כלל ההתאמה בין הקודמן לכינוי הגוף, אך נכתב בו כי they, על אף שבעיקרה היא צורת רבים, יכולה לשמש גם כצורת יחיד במובן מורחב משני, באותה צורה כמו המובן המורחב כביכול ש-"he" כולל גם מגדר נשי.
השימוש ב-singular they הוא "נפוץ במיוחד", ואפילו "נייטרלי מבחינה סגנונית" עם קודמנים כמו "everyone",‏ "someone", ו-"no one", אך מוגבל יותר כאשר הוא מתייחס לשמות עצם נפוצים כקודמנים, כמו במשפט –
"A friend of mine has asked me to go over and help them..."
השימוש בכינוי "themself" מתואר כ"נדיר" ו"מקובל רק על מיעוט מהדוברים", בעוד שהשימוש בצורת הרבים מבחינה מורפולוגית "themselves" נחשב לבעייתי כאשר מתייחסים ל-"someone" ולא ל-"everyone" (שכן רק האחרון מרמז על קבוצת רבים).
ישנן גם בעיות של קבילות דקדוקית כאשר כינויי גוף רפלקסיביים (בבניין חוזר) מתייחסים לשמות עצם בלשון יחיד אשר באים לפניהם או אחריהם, כאשר כולם מהווים בעיה כלשהי:
על המניע לשימוש ב-singular they נכתב ב-"A Student's Introduction to English Grammar":
ההימנעות הזו מ-"he" אינה ניתנת לביטול רק כעניין של תקינות פוליטית. הבעיה האמיתית בשימוש ב-"he" היא שזה ללא ספק צובע את הפרשנות, לפעמים בצורה לא הולמת [...] "he" לא מרגיש באמת נייטרלי-מינית.
המקור באנגלית
this avoidance of  can't be dismissed just as a matter of political correctness. The real problem with using  is that it unquestionably colours the interpretation, sometimes inappropriately ...  doesn't have a genuinely sex-neutral sense.
האלטרנטיבה "he or she" יכולה להיות "יותר מדי מסורבלת", כמו ב –
או אפילו "שגויה במפורש מבחינה דקדוקית", כמו ב –
"בקרב הדוברים הצעירים יותר", השימוש ב-singular they, אפילו עם קודמנים של שמות עצם מוגדרים, נהיה מקובל יותר ויותר, "ומתחמק מכל הנחה מוקדמת לגבי מין האדם שאליו מתייחסים", כמו ב –
ניתוח דקדוקי ולוגי > התאמה מושגית

התאמה מושגית היא הרעיון שחלק מהשימושים של they עשויים להתייחס לקודמן בלשון יחיד מבחינה דקדוקית, אשר מבחינה סמנטית נראה כרבים:
על פי ההתאמה המושגית, בציטוט של שייקספיר, 'mother' היא תחבירית מילה בלשון יחיד, אך היא מייצגת את כל האימהות; ובציטוט של שו 'no man' הוא תחבירית גם בלשון יחיד (ומקבל את צורת היחיד goes), אלא מבחינה סמנטית הוא בלשון רבים (כולם הולכים [להרוג כדי] לא להיהרג), ומכאן שהמשפט מתחייב ב-"they" באופן אידיומטי. שימוש כזה, שהולך זמן רב אחורה, כולל דוגמאות שבהן המין ידוע, כמו בדוגמאות לעיל.
ניתוח דקדוקי ולוגי > חלוקה

מבנים חלוקתיים מיישמים רעיון יחיד על מספר חברים בקבוצה. הם מסומנים בדרך כלל באנגלית על ידי מילים כמו "each",‏ "every" ו-"any". הדוגמאות הפשוטות ביותר מיושמות בקבוצות של שניים, ומשתמשות במילים כמו "either" ו-"or" – "Would you like tea or coffee?". מכיוון שמבנים חלוקתיים מיישמים רעיון הרלוונטי לכל פרט בקבוצה, ולא לקבוצה כולה, לרוב הם נתפסים כיחיד, ולכן גם מקבלים כינוי גוף בלשון יחיד:
עם זאת, שפות רבות, ביניהן אנגלית, מראות אמביוולנטיות בהקשר זה. מכיוון שהחלוקה דורשת גם קבוצה עם יותר מאיבר אחד, לפעמים משתמשים בצורות רבים.
ניתוח דקדוקי ולוגי > אנפורות ייחוסיות ולא-ייחוסיות

ה-singular they, שמשתמש באותה צורת פועל שה-they ברבים משתמש בה, רגיל בדרך כלל להתייחס לקודמן בלתי-מוגדר, למשל:
במשפטים מסוימים, בדרך כלל כאלה הכוללים מילים כמו "every" או "any", הקודמן בצורת היחיד מבחינה מורפולוגית אינו מתייחס לישות אחת אלא "מקושר באופן אנפורי (אנ')" לכינוי הגוף הקשור כדי להצביע על קבוצה של קשרים זוגיים, כמו במשפט הבא:
בלשנים כמו סטיבן פינקר ורודני הדלסטון מסבירים משפטים כמו זה (ואחרים) במונחים של משתנים קשורים (אנ'), מונח שאול מהלוגיקה. פינקר מעדיף את המונחים "quantifier" (כַּמָּת) ו-"bound variable" (משתנה קשור) על פני "antecedent" (קודמן) ו-"pronoun" (כינוי גוף). הוא מצביע על כך שכינויי גוף המשמשים כ"משתנים" בדרך זו נחשבים בצורה הולמת יותר לשמות הומוניים של כינויי הגוף הייחוסיים המקבילים.
להלן סוגים שונים של התייחסות אנפורית, באמצעות כינויי גוף שונים, כולל they:
קורפרנציאלי (בעל אותו רפרנט), עם קודמן ברור (הקודמן וכינוי הגוף האנפורי מתייחסים שניהם לאותה ישות בעולם האמיתי):
קורפרנציאלי, עם קודמן בלתי-מוגדר:
התייחסות לישות היפותטית, בלתי-מוגדרת:
כינוי משתנה קשור אשר מקושר אנפורית לכמת (אין התייחסות לישות כלשהי – בעולם האמיתי או היפותטית):
יעילות קוגניטיבית

מחקר שבדק האם singular they הוא יותר "קשה" להבנה מאשר כינויי גוף מגדריים ("In Search of Gender Neutrality: Is Singular They a Cognitively Efficient Substitute for Generic He?" מאת פורץ' וגרנסבאכר) מצא כי "singular they הוא תחליף יעיל מבחינה קוגניטיבית ל-he או she גנריים, במיוחד כאשר הקודמן הוא לא-ייחוסי" (למשל "anybody",‏ "a nurse" או "a truck driver") לעומת כאשר מתייחסים לאדם ספציפי (למשל "a runner I knew" או "my nurse"). משפטים עם singular they נקראו "באותה מהירות בדיוק כמו משפטים שכללו כינויי גוף מגדריים התואמים את הסטריאוטיפ של הקודמן" (למשל "she" עבור "nurse" (אחות) ו-"he" עבור "a truck driver" (נהג משאית)) ו"הרבה יותר מהר מאשר משפטים שכללו כינויי גוף מגדריים המנוגדים לסטריאוטיפ המגדרי של הקודמן" ("he" עבור "nurse" ו-"she" עבור "a truck driver").
מצד שני, כאשר כינוי הגוף they שימוש על מנת להתייחס לאנשים מוכרים ("קודמנים ייחוסיים, שעבורם המגדר היה ידוע ככל הנראה", למשל "my nurse",‏ "that truck driver",‏ "a runner I knew"), הקריאה הואטה בהשוואה לשימוש בכינוי גוף מגדרי התואם את "המגדר הסטריאוטיפי" (למשל "he" עבור "that truck driver").
המחקר הגיע למסקנה כי "השימוש המוגבר ב-singular they אינו בעייתי עבור רוב הקוראים".
השוואה לכינויי גוף אחרים

ניתן להשוות את השימוש ב-they ביחיד וברבים לשימוש בכינוי הגוף "you", שהיה קיים בעבר גם בלשון רבים וגם בלשון יחיד מנומסת (polite singular), אך בערך בשנת 1700 החליף אותו "thou" עבור רפרנטים בלשון יחיד. עבור כינוי הגוף "you", הכינוי הרפלקסיבי בלשון יחיד ("yourself") שונה מהכינוי הרפלקסיבי שלו בלשון רבים ("yourselves"); ב-"they", קיים שימוש גם ב-"themself" וגם ב-"themselves" עבור צורת היחיד של הכינוי הרפלקסיבי.
singular they הושווה גם לנוסיזם (אנ') (כגון: "royal we"), כאשר אדם יחיד משתמש בגוף ראשון רבים (we) עבור עצמו, במקום בגוף ראשון יחיד (I). בדומה ל-you ביחיד, הכינוי הרפלקסיבי של we בלשון יחיד ("ourself") שונה מהכינוי הרפלקסיבי שלו ברבים ("ourselves").
בעוד שקבוצת כינויי הגוף הנגזרת מ-it משמשת בעיקר עבור עצמים דוממים, היא משמשת לעיתים קרובות בהקשר לא-אישי, כאשר זהותו של מישהו אינה ידועה או מבוססת על יסוד זמני, למשל במשפט "Who is it?" או "With this new haircut, no one knows it is me". כינוי הגוף it משמש גם עבור פעוטות ממין לא מוגדר, אך עשוי להיחשב כמשפיל ולכן הוא מתאים יותר בהקשר קליני. אחרת, בהקשרים אישיים יותר, השימוש בו כדי להתייחס לאדם עשוי להצביע על אנטיפתיה או רגשות שליליים אחרים.
כינוי הגוף it יכול לשמש גם עבור בעלי חיים ממין לא מוגדר, אם כי כינוי הגוף they נפוץ עבור חיות מחמד ובעלי חיים מבויתים אחרים ממין לא מוגדר, במיוחד כאשר מתייחסים אליהם בשם פרטי. בדרך כלל, ציפורים ויונקים בעלי מין ידוע נקראים על ידי כינוי הגוף המתאים להם (he ו-she;‏ him ו-her).
נדיר להשתמש ב-singular they במקום ב-it עבור משהו שאינו צורת חיים.
כינוי מקביל בעברית

באנגלית, הקושי העיקרי העומד בפני ניסוח נייטרלי-מגדרית של משפטים הוא כינויי הגוף בגוף שלישי יחיד הנבדלים בין זכר לנקבה – he ו-she. עבור הצורך הזה חודש השימוש בכינוי they, אשר בצורתו המקורית שימש גוף שלישי רבים, גם כגוף שלישי יחיד.
לעומתה, העברית היא שפה מחויבת-מגדר (בדומה לשפות רבות אחרות), וככזו הקושי בפנייה נייטרלית באמצעותה רב יותר. כיום מוצעות דרכים שונות לפנייה נייטרלית, ואף פותחו מערכות כתיב ייעודיות המאפשרות קריאה וכתיבה רב-מגדריות (כדוגמת "עברית רב-מגדרית" ו-"Nonbinary Hebrew Project"):
שימוש בלוכסנים או בנקודות (לדוגמה "ברוך/ה הבא/ה" או "ברוך.ה הבא.ה") – דרכים אלו נחשבות מקובלות יחסית בכתיבה (אם כי גם די מסורבלות), אך הן מקשות על הקריאה של המשפט ועל הבנתו, והשימוש בה בדיבור לרוב אינו ישים בפועל. מדרך זו התפתחה גם צורה של שימוש בצורנים כפולים במילה אחת, בלי נקודה או לוכסן, כגון "כותבותים", "כותבימות", "לכםן".
ערבוב בין זכר לנקבה – צורה אשר לעיתים מועדפת על ידי א-בינאריים בפנייה אליהם (בעל פה או בכתב), אך כמעט ולא ניתן למצוא שימוש בה בהקשרים רשמיים.
שימוש בצורות "הם", "הן" וכדומה – דרך זו נחשבת נוחה יחסית לשימוש בכתיבה ובדיבור, אך גם בעייתית ומטעה, מכמה סיבות: ראשית, בעוד שבאנגלית singular they הוא באמת כינוי גוף בלשון יחיד, המקביל ל-she ו-he, בעברית "הם" ו"הן" אינם כאלה, ואנשים א-בינארים לא באמת מבקשים שיפנו אליהם בלשון רבים אלא בכינוי גוף נייטרלי (לא כגבר או כאישה). שנית, על אף פשטות השימוש בה, צורה זו לא פותרת את הסרבול במשפטים, ולעיתים נקבל איתה משפטים פחות מובנים. שלישית, גם צורת הפנייה הזו אינה נייטרלית לחלוטין, הואיל ול"הם" ו"הן" עדיין יש מין דקדוקי (בניגוד למילה they באנגלית).
בינתיים, כאשר בלתי אפשרי לתרגם את singular they בצורה שאינה ממוגדרת, האופציה הרווחת בעברית כמקבילה ל-singular they היא השימוש בצורה "הם", וכך גם לרוב עושים כלי תקשורת בעברית כאשר הם מדווחים על שימוש בלשון פנייה זו (ואף לעיתים מציינים בטעות כי מדובר ממש בלשון רבים, בשל בלבול עם השימוש המוכר ב-they ברבים).
עמדת האקדמיה ללשון העברית בנושא היא כי מומלץ "למצוא את הדרכים להבעת שוויון מגדרי ולביטוי נוכחות הנשים במסגרת התקן המקובל של השפה העברית וכלליה".
ראו גם

מגדר בלשון
כינוי גוף מגדרי
ביאורים

↑  כאשר זהות האדם אינה ידועה או ככינוי גוף נייטרלי מגדרית
1 2  כאשר זהות האדם אינה ידועה (בדומה לשימוש המקורי של singular they)
↑  במיוחד באנגלית בריטית, אחרי שמות עצם קיבוציים כאלה יכולים להגיע "פועל וכינוי גוף בלשון רבים"; באנגלית אמריקאית, אחרי שמות עצם קיבוציים כאלה בדרך כלל יגיע "פועל וכינוי גוף בלשון יחיד".
↑  "או צורת רבים או צורת יחיד עשויה להתאים עבור כינוי גוף נכון ומתאים [...]: "Every student thinks she / they is / are smart."
דונאטוס, רוזן הסן

דונאטוס, רוזן הסן (בגרמנית: Donatus Landgraf von Hessen; ‏נולד ב-17 באוקטובר 1966), הוא נסיך גרמני מבית הסן ובנו של מוריץ, רוזן הסן.
ביוגרפיה

דונאטוס נולד ב-17 באוקטובר 1966 בקיל, למוריץ, רוזן הסן ולטטיאנה, נסיכת זיין-ויטגנשטיין-ברלבורג, בתם של גוסטב אלברכט, נסיך זיין-ויטגנשטיין-ברלבורג החמישי ומרגריט פוש. דונאטוס הוא נין של ויטוריו אמנואלה השלישי, מלך איטליה, ובן נין של פרידריך השלישי, קיסר גרמניה, אומברטו הראשון, מלך איטליה וניקולה הראשון, מלך מונטנגרו. הוא גם נינו של פרידריך קרל, נסיך הסן שהיה מלך פינלנד במשך כמה חודשים.
בשנת 1968 מת לודוויג, נסיך הסן, אשר היה ראש בית הסן-דרמשטדט ואשר אימץ את אביו ללא יורשים, ובעקבות כך איחד סבו את בית הסן. בשנת 1980 מת סבו פיליפ, רוזן הסן, ואביו מוריץ, רוזן הסן הפך לראש בית הסן.
ב-25 באפריל 2003 התחתן דונאטוס עם פלוריה פרנציסקה מארי לואיזה אריקה פון פאבר, רוזנת קסטל, וב-17 במאי נערך טקס החתונה הדתי בארמון פרידריכסהוף לשעבר בקרונברג (כיום מלון יוקרה ומסלול גולף), שבו התגוררה הקיסרית ויקטוריה בתקופת אלמנותה, בהשתתפות 300 מוזמנים, ובהם קרוליין, נסיכת הנובר, בנדיקטה, נסיכת דנמרק, אנה מריה, מלכת יוון  וגלוריה, נסיכת טורן וטקסיס.
בשנת 2013 מת אביו מוריץ, רוזן הסן, ודונאטוס ירש את תאריו ואת ראשות בית הסן. בנוסף דונאטוס מנהל את יקב "נסיך הסן", ואשר כולל גם כרם בשטח של 45 דונם.
משפחתו

ב-25 באפריל 2003 התחתן דונאטוס עם פלוריה פרנציסקה מארי לואיזה אריקה פון פאבר, רוזנת קסטל, ממנה נולדו לו 3 ילדים:
פאולינה, נסיכת הסן (נולדה ב-2007)
מוריץ, נסיך הסן (נולד ב-2007)
אוגוסט, נסיך הסן (נולד ב-2012)
פויאנה בראשוב

| --- | --- |

 מדינה:  רומניה רומניה
 מחוז:  בראשוב
 חבל ארץ:  טרנסילבניה
 שטח:  4.74 קמ"ר
 גובה:  1050 עד 1799 מטרים
 אוכלוסייה:  ‏
  ‑ ברובע:  274 (1 בדצמבר 2021)
 קואורדינטות:  45°35′50″N 25°33′07″E﻿ / ﻿45.59722°N 25.55194°E﻿ / 45.59722; 25.55194
 אזור זמן:  UTC +2
 http://starepartii.brasovcity.ro/ro/acasa/
  מפת מיקום  מפה מפורטת   (למפת רומניה מוגדלת) בוקרשט קלוז' נאפוקה טימישוארה יאשי קונסטנצה קראיובה גאלאץ בראשוב פלוישט אוראדיה אוקראינה מולדובה אוק. בולגריה סרביה הונגריה ס. הים השחור פויאנה בראשוב(למפת רומניה רגילה) בוקרשט קלוז' נאפוקה טימישוארה יאשי קונסטנצה קראיובה גאלאץ בראשוב פלוישט אוראדיה אוקראינה מולדובה אוק. בולגריה סרביה הונגריה ס. הים השחור פויאנה בראשוב  he tabBackground:;tabBorder:#aaa;defaultTab:0;
פויאנה בראשוב (ברומנית: Poiana Brașov; בהונגרית: Brassópojána; בגרמנית: Schulerau) היא אתר סקי מהחשובים ברומניה. היא מהווה רובע מרוחק של בראשוב, כ־166 קילומטר צפונית לבוקרשט. היא שוכנת לרגלי הר טמפה[דרוש מקור] ומוקפת ברכס הקרפטים הדרומיים.
אתר נופש

פויאנה בראשוב נחשבת לאתר הנופש מהחשובים ברומניה. בחורף כאתר סקי ובקיץ לטיולים לאופני הרים וענפי ספורט נוספים.
מרחב הגלישה של פויאנה בראשוב כולל 12 ק"מ של מסלולים שאורכם הכולל כ-24 ק"מ. כאשר אורך המסלול הארוך ביותר הוא 4,752 מטר. הנקודה הנמוכה ביותר היא בגובה 1,020 מטר והגבוהה ביותר ב-1,799 מטר. באתר 10 מערכות לשינוע הגולשים אל המסלולים: 2 רכבלי קרונות, רכבל גונדולות, 2 רכבלי מושבים (chairlift), ו-5 מעליות סקי (surface lift). האתר מצויד ב"תותחי שלג" (אנ') המשמשים לשיפור איכות המסלולים ולהארכת עונת הסקי.